5點幾鐘有d肚餓, 想食糖水, 行過見到呢間都幾光猛, 價錢又ok, 就入咗去.坐落一叫完熱嘅木瓜燉雪耳, 個阿姐就捧過黎, 係一盅嘅, 個盅唔算大, 但份量都合格.我未開始食, 就見到有隻烏蠅仔響枱面塊玻璃下面行黎行去...... 不過, 入口d雪耳都算滑, 冰糖落到好足, 木瓜同北杏都正正常常,食完成個胃暖晒.12蚊, 小貴但係ok啦, 因為今次呢間俾我嘅整體感覺好過上次去九龍城地茂館食芒果布甸(←芒果又酸又少)好多.